ฟันอุดหลุดเเล้วมันเป็นลุมเเล้วก็ไม่ได้ไปอุดเลย เเล้วมันมีเหมือนเนื้ออะไรชักอย่างโพ่ออกมา ต้องรักษาอย่างไงค่ะน
สวัสดีค่ะ หากวัสดุอุดฟันหลุด แนะนำควรต้องกลับไปพบทันตแพทย์ เพื่อให้อุดฟันกลับเข้าไปใหม่ค่ะ หากปล่อยไว้ เศษอาหารย่อมเข้าไปติดตรงช่องที่เคยอุดฟันได้ และทำให้เกิดฟันผุ เหงือกอักเสบตามมาในที่สุดค่ะสำหรับเนื้อที่โผล่ออกมา หากออกจากหลุมหรือช่องที่เคยอุดฟันไว้ ก็อาจเป็นเศษอาหารที่เข้าไปติดได้ค่ะ หรือหากเนื้อที่งอกออกมาจากเหงือก ก็อาจเกิดจากการมีเหงือกอักเสบ มีฝีหนอง หรือเป็นซีสต์ชนิดต่างๆ หรือเป็นเนื้องอกธรรมดาชนิดต่างๆ ก็ได้ค่ะ ดังนั้น แนะนำควรไปพบทันตแพทย์เพื่อตรวจและรักษาค่ะนอกจากนี้ ก็ต้องดูแลรักษาสุขภาพช่องปากให้สะอาดทั้งเหงือกและฟัน โดยการแปรงฟันด้วยยาสีฟันที่มีฟลูออไรด์ทุกครั้งหลังทานอาหาร หรืออย่างน้อยต้องแปรงฟันวันละ 2 ครั้ง ใช้ไหมขัดฟันอย่างน้อยวันละ 1 ครั้ง นอกจากนี้ ไม่ควรทานอาหารจุบจิบบ่อยๆ เพราะย่อมทำให้เศษอาหารตกค้างได้มาก และไม่ควรทานอาหารที่มีน้ำตาลสูง ไม่ดื่มน้ำหวาน น้ำอัดลม ไม่อมลูกอม ไม่เคี้ยวหมากฝรั่งที่มีน้ำตาล และไม่สูบบุหรี่ และไม่ดื่มเครื่องดื่มแอลกอฮอล์ และควรไปพบทันตแพทย์เพื่อทำการตรวจสุขภาพในช่องปากปีละ 2 ครั้งค่ะ